Mike de Meza

Mike Eric de Meza (☆ 13 di mei 1963 na Corsou) ta un politico Arubiano. For di 2017 e ta miembro di Parlamento di Aruba pa Partido di Pueblo Arubano (AVP).

De Meza a studia na Hulanda y Merca. Entre 2005 y 2009 e tabata miembro di Parlamento di Aruba. Na 2009 el a bira Minister di Finansa, Comunicacion y Utilidad den gabinete Mike Eman I. Como Minister di Finansa, el a logra reduci e deficit presupuestario di pais Aruba na mita, segun su propio partido. Na kontraste, e debe nacional a redobla. Tambe el a pone e base pa e “Balanced Budget Rule”, cu lo mester preveni deficitnan den e presupuesto nacional di Aruba den futuro.

Den gabinete Mike Eman II e tabata Minister di Asuntonan Economico, Comunicacion, Energia y Medio Ambiente. Regering van Aruba, Archiva 12 di mei 2014 Den e posicion aki e tabata responsabel pa e transicion pa un suministro di energia sostenibel. El a bolbe bira miembro di parlamento for 27 di october 2017, cual asiento el a mantene despues di eleccion 2024.Parlamento #12 a huramenta dilanti Gobernador, NoticiaCla (8 di januari 2025) Na 2025, el a wordo nomina como minister di Infrastructura, Energia y Telecomunicacion den gabinete AVP/FUTUROGabinete AVP-FUTURO ta cla y casi tur ministernan ta conoci!, NoticiaCla (25 di mart 2025) pero no a pasa e screening ministerial a base di e ley nobo. Na mei 2025 el entama un caso contra Departamento di Impuesto (DIMP) pa motibo di nan no por a otorga un declaracion positivo di su comportacion fiscal.Caso di Mike de Meza contra DIMP ta fin di mei awor!, NoticiaCla (12 di mei 2025)

Mike de Meza ta casa y tin tres yiu.

Category:Politico di Aruba
Category:Minister di Aruba
Category:Hende